אריסטובולוס (מלך כלקיס)

אריסטובולוס (ביוונית: Ἀριστόβουλος; המאה ה-1 לספירה) היה נסיך מבית הורדוס, בנו של הורדוס מלך כלקיס ואשתו הראשונה מרים.
 ביוגרפיה 
אריסטובולוס היה נכדו של אריסטובולוס בנם של המלך הורדוס ומרים החשמונאית, ונינו של המלך הורדוס משני הצדדים: כמו אביו, גם אמו, מרים, הייתה נכדתו של הורדוס, דרך אמה, אולימפיאס.

אריסטובולוס נישא לשלומית בת הרודיאס לאחר מות בעלה, הטטרארך פיליפוס. שלומית ילדה לאריסטובולוס שלושה בנים: הורדוס, אגריפס ואריסטובולוס.

אריסטובולוס לא ירש מיד את אביו כשליט כלקיס. עם מות אביו בשנת 48 לספירה, נתן הקיסר קלאודיוס את הטריטוריה לבן דודו של אריסטובולוס, אגריפס השני. כאשר בשנת 52 לספירה ניתנו לאגריפס השטחים שקודם לכן היו תחת שלטונו של פיליפוס, קיבל אריסטובולוס את כלקיס.

אריסטובולוס זוהה עם אותו אריסטובולוס שמונה על ידי נירון קיסר למלך ארמניה הקטנה  בשנת 55 לספירה, והשתתף עם כוחותיו במלחמה עם האימפריה הפרתית בשנים 63-58, ותמורת זאת קיבל ממנו בשנת 61 חלק קטן מארמניה הגדולה. אריסטובולוס זה נעקר מארמניה הקטנה בשנת 72, אולם במידה והוא אותו אריסטובולוס מלך כלקידיקי, שתמך בלוקיוס קאיסניוס פאיטוס , פרוקונסול בסוריה, במלחמה נגד אנטיוכוס הרביעי, מלך קומגנה בשנת 73, הוא פוצה תמורת זאת בממלכה חדשה, ככל הנראה כלקיס על הבלוס (ad Belum, נהר קויק ; כיום קינאסרין בצפון סוריה).

 מטבעות אריסטובולוס מלך כלקיס וארמניה הקטנה 
מעט מאד טיפוסי מטבעות נטבעו בידי אריסטובולוס מארמניה הקטנה, כל אחד מהם נטבע בשנה שונה.Ja`akov Meshorer, A Treasury of Jewish Coins, Jerusalem 2001, pp. 180-182. nos. 365-367. בצד הפנים של כל המטבעות מתוארת דמותו של המלך פונה לשמאל (זאת בניגוד למטבעות אביו, הורדוס מלך כלקיס, שדיוקנו פונה לימין), ומסביב הכתובת היוונית שתרגומה "של המלך אריסטובולוס" והשנה להנפקת המטבע, על פי מניין שנות שלטונו של המלך. השנים המופיעות הן: שנת 3 (57/56 לספה"נ), שנת 8 (62/61 לספה"נ), שנת 13 (67/66 לספה"נ) ושנת 17Rachel Barkay, "A New Coin of Aristobulus King of Minor Armenia", Israel Numismatic Journal 16 (2007-8), pp. 103-104. (71/70 לספה"נ).

 קישורים חיצוניים 

ראו גם
 מטבעות שושלת בית הורדוס

הערות שוליים

קטגוריה:בית הורדוס
קטגוריה:אישים שחיו במאה ה-1